90/58/ETY: Komission päätös tehty 5 päivänä helmikuuta 1990, eläinten terveyttä koskevista edellytyksistä ja terveystodistuksista tuoreen lihan tuonnissa Chilestä



Virallinen lehti nro L 040 , 14/02/1990 s. 0015 - 0017

Suomenk. erityispainos Alue 3 Nide 32 s. 0033

Ruotsink. erityispainos Alue 3 Nide 32 s. 0033



KOMISSION PÄÄTÖS tehty 5 päivänä helmikuuta 1990, eläinten terveyttä koskevista edellytyksistä ja terveystodistuksista tuoreen lihan tuonnissa Chilestä (90/58/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 89/227/ETY(2), ja erityisesti sen 16 artiklan, sekä katsoo, että terveyttä koskevat edellytykset ja terveystodistukset tuoreen lihan tuonnissa Chilestä vahvistetaan komission päätöksessä 87/363/ETY(3), sellaisena kuin se on viimeksi muutettuna päätöksellä 89/5/ETY(4), Chilen vastuulliset eläinlääkintäviranomaiset ovat vahvistaneet, että vähintään viimeisten 12 kuukauden ajan tämä maa on ollut vapaa karjarutosta ja ettei tätä tautia vastaan ole rokotettu kyseisenä aikana, Chilessä on viimeksi todettu suu- ja sorkkataudin pesäke elokuussa 1987; koko Chile on huhtikuussa 1988 todettu vapaaksi suu- ja sorkkataudista Maailman eläintautijärjestön OIE:n säännöstön mukaisesti; nyt vaikuttaa suotavalta sallia jälleen lupa tuoreen lihan tuonti Chilestä samoin edellytyksin kuin alueille XI ja XII on säädetty, vastuulliset eläinlääkintäviranomaiset ovat sitoutuneet 24 tunnin kuluessa ilmoittamaan teleksillä tai sähkeellä Euroopan yhteisöjen komissiolle ja jäsenvaltioille vahvistuksen edellä mainittujen tautien esiintymisestä tai rokotuspäätöksestä niitä vastaan, eläinten terveyttä koskevat edellytykset ja terveystodistus on mukautettava kyseisen kolmannen maan terveystilanteeseen, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on sallittava naudan-, lampaan- ja vuohensukuisten kotieläinten sekä kotieläiminä pidettyjen kavioeläinten tuoreen lihan tuonti Chilestä, jos näiden eläinten liha vastaa liitteenä olevassa terveystodistuksessa, jonka on oltava lähetyserän mukana, vahvistettuja edellytyksiä. 2 artikla Tätä päätöstä ei sovelleta rauhasten ja elinten tuontiin, jonka määrämaa sallii farmaseuttisten tuotteiden valmistusta varten. 3 artikla Tällä päätöksellä kumotaan päätös 87/363/ETY. 4 artikla Tämä päätös on osoitettu kaikille jäsenvaltioille. Tehty Brysselissä 5 päivänä helmikuuta 1990. Komission puolesta Ray MAC SHARRY Komission jäsen (1) EYVL N:o L 302, 31.12.1972, s. 28 (2) EYVL N:o L 93, 6.4.1989, s. 25 (3) EYVL N:o L 194, 15.7.1987, s. 35 (4) EYVL N:o L 7, 10.1.1989, s. 21 LIITE TERVEYSTODISTUS >KAAVION ALKU> Euroopan talousyhteisöön tarkoitettu kotieläiminä pidettyjen nautaeläinten lampaiden, vuohien ja kavioeläinten tuore liha(1) Määrämaa: Terveystodistuksen viitenumero(2): Viejämaa: Chile Ministeriö: Osasto: Viite: (ei pakollinen) I Lihan tunnistetiedot Minkä eläimen lihaa: (eläinlaji) Palalaji: Pakkaustyyppi: Palojen tai pakkausten lukumäärä: Nettopaino: II Lihan alkuperä Hyväksytyn teurastamon tai hyväksyttyjen teurastamojen osoite (osoitteet) ja eläinlääkinnällinen(-set) hyväksyntänumero(-t)(2): Leikkaamon tai leikkaamojen osoite (osoitteet) ja eläinlääkinnällinen(-set) hyväksyntänumero(-t)(2): III Lihan määräpaikka Liha lähetetään: (lastauspaikka) (määrämaa ja määräpaikka) seuraavalla kuljetusvälineellä(3): Lähettäjän nimi ja osoite: Vastaanottajan nimi ja osoite: (1) Tuoreella lihalla tarkoitetaan kaikkea kotieläiminä pidettyjen naudan-, lampaan- ja vuohensukuisten eläinten sekä kavioeläinten ihmisravinnoksi soveltuvaa lihaa, jota ei ole käsitelty mitenkään sen säilyvyyden parantamiseksi. Kylmäkäsiteltyä lihaa pidetään kuitenkin tuoreena lihana. (2) Ei ole pakollinen, jos määrämaa sallii direktiivin 72/462/ETY 19 artiklan a kohdan mukaisesti tuoreen lihan tuonnin muuhun tarkoitukseen kuin ihmisravinnoksi. (3) Ilmoitetaan lennon numero tai aluksen nimi. IV Vakuutus terveydestä Allekirjoittanut virkaeläinlääkäri todistaa, että edellä tarkoitettu tuore liha on peräisin: - eläimistä, jotka ovat olleet Chilen alueella vähintään kolme kuukautta ennen teurastusta tai syntymästään asti, jos on kyse alle kolmen kuukauden ikäisistä eläimistä, - jos on kyse tuoreesta lampaan- tai vuohenlihasta: eläimistä, joiden karjoihin ei sovelleta terveyssyistä kieltoa siksi, että niissä olisi esiintynyt yksi tai useampi lampaan tai vuohen luomistautitapaus viimeisten kuuden viikon aikana. Tehty (paikka)(päivämäärä) (virkaeläinlääkärin allekirjoitus) (nimi suuraakkosin, virkanimike ja pätevyys)>KAAVION LOOPU>